पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण के बीच अजमेर के लिए राहत की खबर है। पंचशील CHC में मरीजों को भर्ती करना शुरू कर दिया गया है। यहां पर फिलहाल 27 बेड पर ऑक्सीजन की टेस्टिंग पूरी कर ली गई है और 100 बेड पर ऑक्सीजन लाइन की व्यवस्था की गई है। जो जल्द ही शुरू होगी। वर्तमान में अभी तक यहां 8 बेड पर मरीज भर्ती किए गए है।
अजमेर सम्भाग के जवाहर लाल नेहरू चिकित्सालय में मरीजों का दबाव कम करने के लिए प्रशासन ने गत दिनों एक कोने पर स्थित सेटेलाइट हॉस्पिटल में मरीजों का उपचार शुरू किया, जबकि दूसरे कोने पर पंचशील अस्पताल व तीसरे कोने पर चन्द्रवरदाई में 100 बेड की क्षमता का कोविड डेडीकेटेड अस्पताल बनाने का निर्णय किया। इसके बाद सेटेलाइट में गत दिनों से उपचार व भर्ती की सुविधा मिल रही थी।
अतिरिक्त मुख्य चिकित्सा अधिकारी डॉ. सम्पतसिंह जोधा ने बताया कि अब पंचशील सीएचसी में भर्ती की सुविधा शुरू कर दी है। रात को दो मरीज भर्ती किए गए और सुबह छह मरीज भर्ती किए गए है। जिनकाे लाे फ्लो ऑक्सीजन की जरूरत है। अभी 27 बेड तैयार है और आगामी कुछ दिनों बाद यहां 100 बेड पर भर्ती की सुविधा मिलेगी।
अब आने वाले दिनों में मरीजों की सुविधा के लिए चन्द्रवरदाई स्थित शहरी सामुदायिक स्वास्थ्य केन्द्र में 100 बेड क्षमता वाले कोविड डेडीकेटल अस्पताल के रूप में विकसित किया जाएगा। यहां सभी बेड ऑक्सीजन सुविधा युक्त होंगे। इस कार्य के लिए कार्यकारी संस्था अजमेर विकास प्राधिकरण को बनाया गया।
JLN में होगा भार कम
वर्तमान में JLN चिकित्सालय में कोविड मरीजों के लिए 24 घंटे उपचार की सुविधा है। अतिरिक्त कोविड डेडीकेटेड हॉस्पीटल तैयार होने से जेएलएन चिकित्सालय पर मरीजों का भार कम होगा। इससे जेएलएन में गंभीर कोविड मरीजों की देखभाल उत्तम तरीके से की जा सकेगी। नए कोविड डेडीकेटेड अस्पताल आरम्भ होने से जिले के मरीजों को अतिरिक्त ऑक्सीजन युक्त बैड उपलब्ध हो पाएंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn